Държавен вестник, бр. 15, 2010 г., стр. 65

БРОЙ  15	
Д Ъ Р Ж А В Е Н  В Е С Т Н И К 	
СТР.  65  
Съвместно с Министерството на финансите се 
изготвиха и предоставиха на Евростат данните 
за дълга и дефицита за 2008 г.
Бяха подготвени и предоставени на Евростат 
тримесечните показатели за сектор „Държавно 
управление“, таблица 25 от трансмисионната 
програма. Започна работата и по ревизиране­
то на данните за краткосрочна статистика на 
сектор „Държавно управление“ от 2000 г.
Съгласно дерогациите на страната, които 
има в областта на държавната финансова ста­
тистика, бяха предоставени данни на Евростат 
за 1998 г. относно таблица 2 „Основни макро­
икономически индикатори за сектор „Държавно 
управление“ и таблица 11 „Разходи на сектор 
„Държавно управление“ по функции“ общо и 
по подсектори на 2-ро ниво съгласно КОФОГ 
класификацията за периода 2000 – 2008 г.
Беше разработена и предоставена таблица 9 
„Данъци и социални осигуровки по сектори на 
държавно управление“ за 2008 г. На Евростат 
беше предоставена информацията от 1998 г. в 
динамика съгласно утвърдените изисквания за 
предоставяне на данни за България.
Подобряването на съгласуваността на дан­
ните по годишните финансови национални 
сметки с Нотификационни таблици за дълга и 
дефицита на сектор „Държавно управление“ ще 
бъде основна задача за НСИ и за останалите 
институции.
Мониторинг на собствените ресурси
Съгласно член 2, параграф 2 на Регламент 
(ЕО, Евратом) № 1287/2003 на Съвета от 15 юли 
2003 г. за хармонизиране на брутния национален 
доход по пазарни цени всяка година в срок до 
22 септември държавите членки са задължени 
да предоставят на Комисията (Евростат) в кон­
текста на националните счетоводни процедури 
данни за брутния национален доход и неговите 
компоненти. Основните задачи в областта на 
мониторинга на собствените ресурси се от­
насят до предоставянето на данни за брутния 
национален доход, доклада по качеството на 
данните и описание на източниците и методите, 
използвани при разработване на данните. Въз 
основа на тези документи Евростат оценява 
качеството и изчерпателността на данните за 
БНД и тяхното съответствие с ЕСС ’95. През 
2009 г. бяха предоставени данни за периода 
2002 – 2008 г., придружени със съответния 
доклад по качеството.
През 2009 г. бяха предоставени на Евростат 
доклад „Описание на източниците и методите за 
съставяне на БВП и БНД“ и съпровождащите 
го таблици относно изчисляването на пока­
зателите в областта на националните сметки.
Потребителски цени
Основен приоритет в работата бе провежда­
нето на месечните статистически наблюдения 
на потребителските цени, които осигуриха 
необходимата информация за изчисляването 
на националния индекс на потребителските 
цени (ИПЦ), на хармонизирания индекс на 
потребителските цени (ХИПЦ) и на индекса 
на цените за малката кошница от 100 социално 
полезни и жизнено необходими стоки и услуги 
на най-нискодоходните 20 % домакинства.
Продължи работата по усъвършенстването 
на методологията, конструирането и производ­
ството на индексите на потребителските цени 
във връзка с хармонизирането с европейските 
и международни стандарти. През 2009 г. беше 
актуализирана извадката от търговски точки 
за наблюдение, подобрен беше подборът на 
стоките и услугите, включени в потребителска­
та кошница, разширен бе обхватът на някои 
подиндекси. Усъвършенствана бе системата от 
статистически тегла за конструирането на индек­
сите на потребителските цени и бе разширено 
използването на информация от допълнителни 
източници. Подобрени бяха методите за тре­
тиране на цените на фиксираните телефонни 
услуги в индекса във връзка с настъпилите 
през годината промени в предлаганите тарифи. 
Актуализирани бяха потребителските профили, 
използвани при изчисляването на индекса на 
цените на пътнотранспортните застраховки. 
Усъвършенствани бяха индексите на цените 
на тютюневите изделия, автомобилите, услу­
гите по настаняване, книгите и вестниците 
в съответствие с препоръките на Евростат, 
посочени в доклада от Целево посещение за 
съответствието (Compliance country visit) на 
произвеждания от Република България ХИПЦ 
със законодателството на ЕС. Продължи и се 
разшири прилагането на методи за оценка 
на качеството при промяна на качеството на 
стоките и услуги представители.
През 2009 г. успешно бе внедрена в реална 
експлоатация новата информационна система 
„Потребителски цени“ за събирането, обработ­
ката, анализирането, съхраняването, предоста­
вянето и разпространението на статистическата 
информация за потребителските цени, която 
доведе до ускоряване и улесняване на обра­
ботката на данните.
Друго приоритетно направление на ра­
ботата през 2009 г. в областта на индексите 
на потребителските цени бе внедряването на 
нови изследвания и показатели чрез участието 
в пилотни проекти на Евростат. Успешно за­
върши работата по конструирането на новия 
показател ХИПЦ при постоянни равнища на 
данъците (HICP-CT) и започна регулярното му 
производство. Продължи работата по пилотния 
проект „Включване на жилищата, обитавани от 
собственици (Owner-Occupied Housing – OOH) 
в ХИПЦ“. През 2009 г. стартираха и дейностите 
по проекта „Внедряване на Регламент (ЕО) 
№ 1334/2007 от 14 ноември 2007 г. на Коми­
сията, изменящ Регламент (ЕО) № 1749/96 на 
Комисията за оценка на качеството и подбор 
в съответствие с чл. 13 на Регламент (ЕО) 
№ 2494/95 на Съвета“.